《冷泉亭》
宋代·毛友

面山取势俯山中，亭外安亭自蔽蒙。眼界己通无碍物，胸中陡觉有真空。

试寻橹响惊时变，却听猿啼与旧同。万事须臾成坏里，我来阅世一初终。

作者简介：衢州西安人，字达可。初名友龙。徽宗大观元年进士。政和末，为给事中，建言太学初试补入县学生，并帘试以别伪冒；又建言州郡禁军出戍外，常留五分在州校阅。所言并用。守镇江，时方腊据睦歙，监司不以实闻，友奏言之，朱勔怒其张皇，遂与宫观。靖康元年，以朝请大夫、延康殿学士知杭州。有《左传类对赋》、《烂柯集》。